TIEKĖJŲ KLAUSIMAI / SIŪLYMAI / PASTABOS 
VšĮ Šeškinės poliklinikos rinkos konsultacijai dėl pirkimo dokumentų projekto
 Nr. 4355767 „ŠP-71921 REAGENTAI IR PAPILDOMOS PRIEMONĖS BIOCHEMINIAMS IR IMUNOLOGINIAMS TYRIMAMS ATLIKTI SU ĮRANGOS PANAUDA PD RK“ 
Gautos suinteresuotų rinkos dalyvių pastabos:
	Techninių parametrų pavadinimas
	Tiekėjų pastabos
	Perkančiosios organizacijos atsakymas

	1.
	2.1_Irangos_TS_71921” lentelė pav., “Automatinio biocheminio ir imunologinio analizatoriaus (1 vnt. ) techninė specifikacija”

 p.nr. 1.7 “Našumas”, kuriuo PO reikalauja, kad “Sistemos našumas: ne mažiau 100 imunocheminių tyrimų, ne mažiau 600 biocheminių tyrimų, ne mažiau 250 kalio, natrio, chloro tyrimų per valandą.”
	Siūlome p.nr 1.7, keisti sekančiai:
         “1.7 “Našumas” Sistemos našumas: ne mažiau 100 imunocheminių tyrimų, ne mažiau 600 biocheminių tyrimų, ne mažiau 200 kalio, natrio, chloro tyrimų per valandą.”
          Manome, kad Perkančiajai organizacijai ekonomiškai naudingiau turėti analizatorių su mažesniu tyrimų našumu, kadangi didesnis įrenginys su didesniu pajėgumu (250 tyrimų/val.) paprastai kainuoja brangiau ne tik įsigyjant, bet ir eksploatuojant (brangesni reagentai, daugiau elektros sąnaudų, sudėtingesnė priežiūra.  Analizatorius, galintis atlikti 200 tyrimų/val. leidžia optimizuoti išlaidas, o sutaupytas lėšas galima nukreipti kitoms laboratorijos ar poliklinikos reikmėms. Svarbu įvertinti, kad PO yra Poliklinika, todėl pacientų srautas ir tyrimų kiekis nėra toks didelis, kad reikėtų analizatoriaus, kurio pajėgumas, 250 tyrimų per valandą. Tačiau, jei tyrimų poreikis padidėja tik piko valandomis (pvz., rytais), 200 tyrimų/val. pajėgumo analizatorius vis tiek gali užtikrinti greitą mėginių apdorojimą be perteklinio pajėgumo, kuris didžiąją laiko dalį būtų nenaudojamas.
	Perkančioji organizacija, įvertinusi savo laboratorijos darbo specifiką ir pacientų srautus, pagrįstai laiko būtinu reikalavimą, kad analizatorius galėtų atlikti: ,,ne mažiau 100 imunocheminių tyrimų, ne mažiau 600 biocheminių tyrimų, ne mažiau 250 kalio, natrio, chloro tyrimų per valandą.”
Kasdienėje praktikoje tyrimų srautai poliklinikoje yra dideli, o rytais jie dar labiau suintensyvėja, būtent tada atliekama didžioji dalis biocheminių ir imunologinių tyrimų. Jei įranga būtų lėtesnė, susidarytų tyrimų „kamščiai“, atsakymai pacientams vėluotų, o tai reikštų ir pavėluotus gydytojų sprendimus dėl tolimesnio gydymo. Šių tyrimų diagnostinė vertė tiesiogiai priklauso nuo laiku gautų rezultatų ir kiekviena papildoma valanda laukimo gali turėti įtakos paciento sveikatos būklei.
Reikia atsižvelgti ir į tai, kad įranga perkama ne vieneriems metams, o bent penkerių metų laikotarpiui. Per tą laiką pacientų skaičius ir tyrimų poreikis tik augs. Jei dabar pasirinktume mažesnio našumo sistemą, jau po kelerių metų ji nebeatitiktų realių poreikių ir nebeužtikrintų darbo efektyvumo. Todėl nustatytas našumo reikalavimas yra apskaičiuotas ne tik dabartinei, bet ir ateities situacijai.
Kalbant apie ekonominę pusę, didesnio našumo įranga nebūtinai yra brangesnė eksploatuoti. Atvirkščiai: greičiau atliekant tyrimus, aparatas trumpiau veikia, todėl suvartoja mažiau elektros energijos, darbuotojai gali efektyviau panaudoti darbo laiką, o laboratorijos darbas organizuojamas sklandžiau. Tai reiškia ne papildomas, o atvirkščiai, optimizuotas sąnaudas.
Priežiūros klausimas taip pat neturi nieko bendra su našumu, nes tiek lėtesniam, tiek našesniam aparatui kokybės kontrolės testai ir gamintojo nurodyti kasdieniniai priežiūros veiksmai yra privalomi ir identiški. Tai nėra rodiklis, pagal kurį galima būtų spręsti apie analizatoriaus tinkamumą.
Apibendrinant – mažesnio našumo analizatorius teoriškai galėtų būti pigesnis, tačiau praktiškai jis neatitiktų nei dabartinių, nei ateities laboratorijos poreikių. Perkančiajai organizacijai svarbiausia yra užtikrinti, kad tyrimai būtų atliekami kuo greičiau, patikimai ir ekonomiškai efektyviai, todėl pasirinktas našumo reikalavimas yra racionalus, pagrįstas ir būtinas pacientų kokybiškam aptarnavimui.
Reikalavimas nekeičiamas.

	2.
	2.2_Tyrimu_TS_71921” lentelė pav. “Reagentų ir papildomų priemonių biocheminiams ir imunologiniams tyrimams atlikti su įrangos panauda techninė specifikacija ir tyrimų kiekiai” p.nr.

1.32” Albuminas (serume, šlapime)”
	Siūlome PO atskirti nurodytus tyrimus ir punktą aiškinti taip:
“ p.nr. 1.32 Albuminas serume” “p.nr. 1.33 Albuminas šlapime”
    Perkančiajai organizacijai gali būti naudingiau turėti atskirus biocheminius tyrimus – albumino serume ir albumino šlapime – dėl kelių praktinių, klinikinių ir ekonominių priežasčių. Manome, kad PO naudingiau turėti du atskirus tyrimus, kadangi tyrimai turi skirtinga klinikinę paskirtį. Albumino kiekis serume, vertinamas kaip tyrimas nustatantis kepenų funkcijų bei bendrą baltymų apykaitą, o albumino kiekis šlapime ( mikroalbuminurija) yra vienas svarbiausių ankstyvo inkstų pažeidimo rodiklių, ypač pacientams, sergantiems cukriniu diabetu ar arterine hipertenzija. Taip pat svarbu paminėti, kad PO ekonomiškai naudingiau turėti atskirus tyrimus, nes taip gali užtikrinti, kad atliekami tik tikslingi tyrimai, priklausomai nuo klinikinės situacijos, bei išvengti perteklinių išlaidų, jei abu siūlomi tyrimai, nėra būtini tam pačiam pacientui. 

	Perkančioji organizacija pati geba įsivertinti klinikinę tyrimų paskirtį. Laboratorijoje atliekami tyrimai neprivalo būti atskirai įvardyti techninėje specifikacijoje, nes tai nesukuria jokios praktinės naudos: nėra dubliavimo, mėginių paruošimas ir reagentų sunaudojimas lieka optimizuotas, o laboratorija gali laisvai pasirinkti tinkamą mėginį kiekvienam pacientui. Tiekėjas pats nustato tyrimo kainą, todėl specifikacijos išskaidymas į du punktus nesuteiktų jokio papildomo ekonominio pranašumo. Paliekant vieną bendrą punktą laboratorija išlaiko lankstumą, efektyviai naudoja darbo resursus, kontroliuoja kaštus ir užtikrina, kad atliekami tik tikslingi ir klinikinės situacijos reikalavimus atitinkantys tyrimai. Tokiu būdu pirkimo dokumentai lieka aiškūs, o laboratorija praktiškai gali spręsti, kuris mėginys būtinas, nekeičiant nei kainos, nei proceso efektyvumo.
Reikalavimas nekeičiamas.

	
	2.2_Tyrimu_TS_71921” lentelė pav. “Reagentų ir papildomų priemonių biocheminiams ir imunologiniams tyrimams atlikti su įrangos panauda techninė specifikacija ir tyrimų kiekiai”

p.nr. 2.1 “Bendrieji antikūnai prieš SARS-COV-2 (įskaitant IgG)”
	        Prašome panaikinti p.nr. 2.1 “Bendrieji antikūnai prieš SARS-COV-2 (įskaitant IgG)” nurodytą lentelėje pav. 2 “Imunologiniai tyrimai”, kadangi atsižvelgiant į tai, kad bendrųjų antikūnų prieš SARS-CoV-2 (įskaitant IgG) tyrimas šiuo metu neturi praktinės klinikinės vertės, nėra naudojamas sprendimams dėl gydymo ar imunizacijos priimti, bei neatspindi apsaugos nuo infekcijos lygio, šio tyrimo įtraukimas į pirkimą laikytinas netikslingu. Tyrimas taip pat nepadeda identifikuoti aktyvios infekcijos, todėl laikomas neefektyviu sveikatos išteklių panaudojimu. 

	Perkančioji organizacija įtraukia tyrimą „Bendrieji antikūnai prieš SARS-CoV-2 (įskaitant IgG)“ į pirkimą, nes tai atitinka įstaigos diagnostinius poreikius. Laboratorija gali šį tyrimą atlikti pagal gydytojų nustatytą klinikinę indikaciją ir epidemiologinius stebėjimus. Gydytojai įvertina, kada tyrimas reikalingas pacientams, todėl jo būtinumą ir praktinę naudą nustato klinikinė komanda. Šis tyrimas suteikia lankstumo laboratorijai planuoti diagnostinius algoritmus, užtikrina galimybę teikti pilną ir profesionalią paslaugą bei reaguoti į klinikinius poreikius, net jei tyrimas nėra tiesiogiai susijęs su gydymo sprendimais ar aktyvios infekcijos nustatymu.
Reikalavimas nekeičiamas.

	
	
 2.1_Irangos_TS_71921.docx dokumentas 1.2 punktas

Analizatoriaus pagamino data. Pateikiama įranga turi būti nauja, nenaudota, pagaminta ne anksčiau nei 2024 m.
	
Siūlytume praplėsti sekančiai: 
„ Pateikiama įranga turi būti nauja, nenaudota, neatnaujinta (angl. not refurbished), pagaminta ne anksčiau nei 2024 m.“. Šis punktas svarbus užtikrinti lygiavertiškumą tarp tiekėjų, nes esame susidūrę su situacijomis, kuomet gamintojas/tiekėjas „atnaujina“ sistemą ir parduoda ją kaip naują.
	Perkančioji organizacija sutinka su pastaba. 
Įrangos naujumo reikalavimas patikslinamas: įranga turi būti nauja, nenaudota, neatnaujinta (angl. not refurbished), pagaminta ne anksčiau nei 2024 m

	
	
 2.1_Irangos_TS_71921.docx dokumente Bendrųjų sąlygų 2 punkte nurodyta: „Priemonės tyrimų protokolų spausdinimui (jeigu tai nėra nurodyta atskiroje pirkimo dalyje) ar kitos kanceliarinės prekės (pvz. kasetės į spausdintuvus) nėra vertinamos, kaip priemonės būtinos kokybiškam tyrimų atlikimui, jas tiekėjai privalės tiekti nemokamai.“
	
 Tiekėjai dažniausiai neteikia šių priemonių prie tyrimų, nes kaip ir nurodyta sąlygose – tai nėra privalomos priemonės, užtikrinančios kokybišką tyrimų atlikimą bei dažnai gali būti naudojamas ne pagal paskirtį ir tiekėjas neprivalo tiekti kasečių nemokamai. Kadangi tiekėjas nėra tiesioginis spausdintuvo gamintojas ir tiesiogiai neprekiauja šiomis prekėmis – 
visi kaštai turi būti iš anksto įvertinti ir įskaičiuoti į tyrimų kainas - svarbu tiksliai nurodyti, ar vistik pageidaujama turėti spausdintuvą kaip priedą bei prie jo pateikiamas papildomas priemones tyrimų rezultatų spausdinimui.
	Perkančioji organizacija vertina spausdintuvą ir jam reikalingas priemones kaip būtinas pirkimo dalis, nes tai yra integralus laboratorinio proceso komponentas. Tyrimų rezultatai turi būti pateikti aiškiai, tiksliai ir laiku, todėl spausdintuvas kartu su kasetėmis ir kitomis priemonėmis užtikrina pilną tyrimų atlikimo ir rezultatų pateikimo ciklą. Jei spausdintuvas būtų perkamas atskirai arba priemonės būtų ieškomos po fakto, tai sukeltų neefektyvumą, darbo pertrūkius, papildomas sąnaudas ir riziką, kad tyrimų rezultatai nebus pateikti tinkamu formatu. Komplektuojant įrangą su visomis reikalingomis dalimis nuo pradžių, laboratorija užtikrina, kad visi tyrimai būtų atliekami sklandžiai, efektyviai ir be papildomų trikdžių. Tai standartinė praktika analogiškuose pirkimuose, kur laboratorijose visada komplektuojama visa įranga su reikalingomis priemonėmis, kad pirkimo objektas būtų pilnai funkcionalus ir patikimas, o procesas – nekliudomas. Todėl visos su spausdintuvu susijusios sąnaudos turi būti įtrauktos į tyrimų kainą kaip privaloma dalis.
Siekiant aiškumo, reikalavimas patikslinamas sekančiai:
„Priemonės tyrimų protokolų spausdinimui ar kitos kanceliarinės prekės (pvz. kasetės į spausdintuvus) turi būt įskaičiuotos į tyrimų kainą, jas tiekėjai privalės tiekti nemokamai.“




Dėkojame už aktyvų dalyvavimą teikiant pastabas.
Atkreipiame dėmesį, kad, jei dalyvausite planuojamame vykdyti pirkime, kartu su pasiūlymu pateikiamame Europos bendrojo viešųjų pirkimų dokumento (toliau - EBVPD) III dalies „Pašalinimo pagrindai“ C13 skiltyje į klausimą „Tiesioginis arba netiesioginis dalyvavimas rengiant šią procedūrą (VPĮ 46 str. 4 d. 3 p.)“ atsakytumėte „Taip“.  Viešųjų pirkimų tarnyba teigia: „Jei tiekėjas tiesiogiai ar netiesiogiai suteikė pirkimo vykdytojui konsultaciją (nesvarbu, ar rinkos tyrimo (jeigu apie atliekamą rinkos tyrimą buvo informuotas raštu), ar rinkos konsultacijos metu, ar teikdamas pagalbinę viešųjų pirkimų veiklą ir pan.) arba kitaip dalyvavo rengiant pirkimo procedūrą (pavyzdžiui, parengė techninį (darbo) projektą, techninę specifikaciją ir pan.), jis, pildydamas EBVPD III dalies “Pašalinimo pagrindai C13 skiltį, į klausimą „Tiesioginis arba netiesioginis dalyvavimas rengiant šią procedūrą (VPĮ 46 str. 4 d. 3 p.)” turėtų atsakyti „Taip”.
